stanford-oval/wikipedia huggingface dataset:
Tott
Suvun jäseniä

Axel Pedersen Tott (k. 1446/1447), tanskalainen sotilas, valtaneuvos, valtionhoitaja
Eerik Akselinpoika Tott (1415–1481), valtaneuvos, Ruotsin valtionhoitaja ja Olavinlinnan rakennuttaja
Lauri Akselinpoika Tott (k. 1483), valtaneuvos, Raaseporin ja Viipurin linnojen käskynhaltija
Ivar Akselinpoika Tott (k. 1487), tanskalais-ruotsalainen valtaneuvos
Ingeborg Tott (k. 1507), Ruotsin valtionhoitaja
Åke Yrjänänpoika Tott (k. 1520), valtaneuvos, Suomen sotilaskäskynhaltija
Tönne Erikinpoika Tott (k. 1522), Viipurin linnan, Olavinlinnan ja Raaseporin linnan linnanpäällikkö
Klaus Åkenpoika Tott (k. 1590), valtaneuvos ja Suomen käskynhaltija
Åke Tott (1598–1640), suomalainen sotamarsalkka
Klaus Åkenpoika Tott (1630–1674), sotapäällikkö,  Liivinmaan kenraalikuvernööri
Axel Pedersen Tott (k. 1446/1447), tanskalainen sotilas, valtaneuvos, valtionhoitaja
Eerik Akselinpoika Tott (1415–1481), valtaneuvos, Ruotsin valtionhoitaja ja Olavinlinnan rakennuttaja
Ingeborg Tott (k. 1507), Ruotsin valtionhoitaja
Ivar Akselinpoika Tott (k. 1487), tanskalais-ruotsalaianen valtaneuvos
Klaus Åkenpoika Tott (k. 1590), valtaneuvos ja Suomen käskynhaltija
Klaus Åkenpoika Tott (1630–1674), sotapäällikkö,  Liivinmaan kenraalikuvernööri
Lauri Akselinpoika Tott (k. 1483), valtaneuvos, Raaseporin ja Viipurin linnojen käskynhaltija
Tönne Erikinpoika Tott (k. 1522), Viipurin linnan, Olavinlinnan ja Raaseporin linnan linnanpäällikkö
Åke Yrjänänpoika Tott (k. 1520), valtaneuvos, Suomen sotilaskäskynhaltija
Åke Tott (1598–1640), sotamarsalkka
Sauda bint Zama'a

Sauda bint Zama'a arabialaisin merkein
Sauda bint Zama'a (arab. سودة بنت زمعة‎) (570/580? – 674) oli islamin profeetta Muhammedin vaimo ja yksi Uskovaisten äideistä.
Sauda oli al-Sakran ibn Amrin vaimo. Molemmat olivat Mekan muslimeita, jotka olivat paenneet muslimien vainoa Abessiniaan. Kun he palasivat Mekkaan, mies kuoli. Odotettuaan laillisen ajan Muhammed kosi Saudaa, joka lupasi antaa asiansa Muhammedin hoidettavaksi. Muhammed pyysi Saudaa etsimään klaanistaan miehen, joka voisi naittaa hänet. Saudalla oli tässä vaiheessa viisi tai kuusi lasta edellisestä avioliitostaan.
Sauda oli ensimmäinen, jonka Muhammed otti vaimokseen Khadijan (555–620) kuoleman jälkeen. Avioliitto pantiin täytäntöön vuonna 620 Mekassa. Muhammed oli tällöin 50 ja Sauda 40- tai 50-vuotias, sillä perimätieto on tässä epätarkka. Kerrotaan kuitenkin, että mekkalaiset eivät uskoneet korviaan kuullessaan avioliitosta. Miten vanha, vähemmän kaunis ja varaton leski saattoi tulla hyväsukuisen ja kauniin Khadijan seuraajaksi Muhammedin vaimona?
Sauda bint Zama'an historiallisuus on jäänyt avoimeksi, sillä hänestä kirjoitetaan vasta 700-luvun lopulla Ibn Ishaqin teoksessa eli sata vuotta hänen kuolemansa jälkeen.
Fausto Coppi

Fausto Coppi vuoden 1952 Ranskan ympäriajossa
Fausto Coppin muistomerkki Passo Pordoissa, Italiassa
Angelo Fausto Coppi (15. syyskuuta 1919 Castellania – 2. tammikuuta 1960) oli italialainen maantiekilpapyöräilijä. Hän voitti Ranskan ympäriajon kaksi kertaa (1949 ja 1952) ja Italian ympäriajon viisi kertaa (1940, 1947, 1949, 1952 ja 1953). Lempinimellä Il Campionissimo (”mestareiden mestari”) tunnettu Coppi on edelleen yksi kaikkein rakastetuimmista ja suosituimmista urheilijoista kotimaassaanlähde?. Hän kuoli 40-vuotiaana malariaan, jonka oli saanut vieraillessaan Ylä-Voltassa 1959.
Saavutukset

Ranskan ympäriajo
1949 Kokonaiskilpailun voitto, mäkikilpailun voitto + 7., 17. ja 20. etapin voitto
1951 Kokonaiskilpailun 10. sija + 20. etapin voitto
1952 Kokonaiskilpailun voitto + 7., 10., 11. 18. ja 21. etapin voitto
Italian ympäriajo
1940 Kokonaiskilpailun voitto + 11. etapin voitto
1946 Kokonaiskilpailun 2. sija + 5., 14. ja 15. etapin voitto
1947 Kokonaiskilpailun voitto + 4., 8. ja 16. etapin voitto
1948 16. ja 17. etapin voitto
1949 Kokonaiskilpailun voitto, mäkikilpailun voitto + 4., 11. ja 17. etapin voitto
1951 Kokonaiskilpailun 4. sija + 6. ja 18. etapin voitto
1952 Kokonaiskilpailun voitto + 5., 11. ja 14. etapin voitto
1953 Kokonaiskilpailun voitto + 4., 11., 19. ja 20. etapin voitto
1954 Kokonaiskilpailun 4. sija + 1. ja 20. etapin voitto
1955 Kokonaiskilpailun 2. sija + 20. etapin voitto
Sveitsin ympäriajo
1947 5. etapin voitto
1954 2. ja 4. etapin voitto
Pariisi-Nizza
1954 3. etapin voitto
Lombardian ympäriajo
1941 (5.), 1946 (1.), 1947 (1.), 1948 (1.), 1949 (1.), 1950 (3.), 1951 (3.), 1954 (1.), 1956 (2.)
Pariisi-Roubaix
1950 (1.), 1952 (2.), 1955 (2.)
La Flèche Wallonne
1949 (3.), 1950 (1.)
Milano–San Remo
1946 (1.), 1948 (1.), 1949 (1.), 1954 (4.)
Züri-Metzgete
1946 (2.)
MM-kilpailut
1949 (3.), 1953 (1.), 1954 (6.)
Grand Prix des Nations
1946 (1.), 1947 (1.), 1951 (2.)
Italian maantiepyöräilymestaruuskilpailut
1942 (1.), 1947 (1.), 1949 (1.), 1955 (1.)
Tunninajon maailmanennätys
1942 45,871 km/h
Aiheesta muualla

Wikimedia Commonsissa on kuvia tai muita tiedostoja aiheesta .
Wallenius, Tommi: Kun Gino Bartali Fausto Coppin roskiksia tonki. Velofilo.fr.  1.6.2016. Viitattu 10.12.2024.
Miesten maantiepyöräilyn maantieajon maailmanmestarit
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Yhdysvallat  Tšekki  Alankomaat  Puola 
Henkilöt:  Dizionario Biografico degli Italiani  Deutsche Biographie  DDB 
Muut:  IdRef
Umm Salama

Umm Salama kirjoitettuna yhteen sidottuna arabialaisena ligatuuritekstinä.
Umm Salama bint Abi Umayya (arab. أُمّ سَلَمَة هِنْد بِنْت أَبِي أُمَيَّة‎ ) (580 tai 596 – 678 tai 679 tai 680 tai 683), oli yksi islamin profeetta Muhammedin kolmestatoista vaimosta, joiden joukossa hän kuului Uskovaisten äideiksi kutsuttuun yhdeksän vaimon ryhmään. Umm Salama oli Muhammedin vaikutusvaltaisimpia vaimoja ja hänen nimensä esiintyy 175:n tai jopa 375:n  hadith-kertomuksen kertojaketjussa eli isnadissa. Šiiat katsovat, että Khadijan jälkeen Umm Salama on Muhammedin tärkein vaimo eikä Aiša (joka taisteli Alia vastaan).
Umm Salama oli alun perin Abu Salaman vaimo. Molemmat osallistuivat kahteen pakomatkaan Mekasta Abessiniaan, Hänen miehensä kuoli taistelussa saamiinsa haavoihin vuonna 625, minkä jälkeen laillisen ajan odotettuaan, Umm Salama meni naimisiin Muhammedin kanssa 4. maaliskuuta 626. Toisen tiedon mukaan avioliitto solmittiin Medinassa vuonna 624 ennen Badrin taistelua. Umm Salama oli viimeinen Muhammedin elossa ollut vaimo.
Umm Salaman historiallisuutta ei ole varmistettu, sillä häntä koskevat tiedot ilmestyvät kirjallisuuteen vasta 700-luvun lopulla Ibn Ishaqin teoksessa eli sata vuotta hänen kuolemansa jälkeen.
Kidō senshi Gundam 0080 – poketto no naka no sensō

| Kidō senshi Gundam 0080 – poketto no naka no sensō |
| --- | --- |
機動戦士ガンダム0080 ポケットの中の戦争   (Kidō senshi Gundam 0080 – poketto no naka no sensō)
Genre: mecha 
OVA
Ohjaaja: Fumihiko Takayama
Studio: Sunrise
Jaksojen määrä: 6
Julkaisupäivät: 25.3.1989–25.8.1989 
Kidō senshi Gundam 0080 – poketto no naka no sensō (jap. 機動戦士ガンダム0080 ポケットの中の戦争) on vuonna 1989 julkaistu Gundam-sarjaan kuuluva kuusiosainen OVA. Sarjasta käytetään lyhenteitä 0080 ja Pokesen (jap. ポケ戦). OVA oli ensimmäinen Gundam-sarjan osa, jota ei ohjannut Yoshiyuki Tomino, ja samalla myös ensimmäinen koskaan julkaistu Gundam-OVA.
Tarina

Yhden vuoden sodan loppupuolella Zeonin ruhtinaskunnan armeijan erikoisjoukko ”Kykloopit” hyökkää pohjoisnavalla olevaan tukikohtaan kaapatakseen Maan liittovaltion kehittämän uuden Gundamin. Operaatio päättyy kuitenkin epäonnistumiseen ja Gundam karkaa avaruuteen. Zeonin armeija saa sattumalta tietää, että Gundam on viety puolueettomaan Side 6:n avaruussiirtokuntaan, ja lähettää Kykloopit kaappaamaan Gundamin. Operaatiota kutsutaan nimellä suunnitelma Rubicon. Tarina keskittyy Gundamin kaappaussuunnitelmaan sotkeutuvan Side 6:n Libot-siirtokunnassa ala-astetta käyvän Alfred ”Al” Izuruhan ja siirtokuntaan soluttautuvan Kyklooppien uuden jäsenen Bernard ”Bernie” Wisemanin ystävyyssuhteen ympärille.
Päähenkilöt

Alfred Izuruha (Al) (Ääni: Daisuke Namikawa)
Bernard Wiseman (Bernie) (Ääni: Kōji Tsujitani)
Christina Mackenzie (Chris) (Ääni: Megumi Hayashibara)
Hardie Steiner (Ääni: Yūsuke Akimoto)
Gabriel Lamilace Garcia (Ääni: Bin Shimada)
Mikhail Kaminesky (Misha) (Ääni: Yū Shimaka)
Tuotantohenkilöstö

Ohjaaja: Fumihiko Takayama
Skenaario: Kyōsuke Yūki
Käsikirjoitus: Hiroyuki Yamada
Graafinen suunnittelu: Yutaka Izubuchi
Hahmosuunnittelu: Haruhiko Mikimoto
Robottien alkuperäisluonnokset: Kunio Ōkawara
Mekaniikkasuunnitteluavustajat: Mika Akitaka, Taiji Ishizu
Graafinen ohjaus: Shigemi Ikeda
Kuvausohjaus: Atsushi Okui
Leikkaus: Takeshi Seyama
Musiikki: Tetsurō Kashibuchi
Ääniohjaus: Sadayoshi Fujino
Alkuperäisteos: Hajime Yatate, Yoshiyuki Tomino
Tuotanto: Sunrise
Tunnuskappaleet

Alkuteema ”Itsu ka sora ni todoite”
Sanat ja sävel Megumi Shiina, sovitus Osamu Totsuka, laulu Megumi Shiina (Kingrecords)
Lopputeema ”Tōi kioku”
Sanat ja sävel Megumi Shiina, sovitus Osamu Totsuka, laulu Megumi Shiina (Kingrecords)
Jaksoluettelo

Senjō made wa nan mairu?
Chairo no hitomi ni utsuru mono
Niji no hate ni wa?
Kawa o watatte kodachi o nukete
Uso da to itte yo, Bernie
Poketto no naka no sensō
Televisiolähetykset

OVA esitettiin vuoden 2006 lokakuun ja marraskuun aikana Tokyo MX- ja BS-i -kanavilla. Lisäksi se esitettiin vielä tammi–helmikuussa 2007 Teletamalla.
Joulukuussa 2007 OVA nähtiin Nippon BS hōsōn (BS 11 Digital) Anime+-ohjelmakehyksessä.
Lisäksi minisarja on nähty myös vuonna 1996 NHK:n BS-kanavalla.
Aiheesta muualla

Sunrisen virallinen sivu (japaniksi)
Tokyo Metropolitan Televisionin virallinen sivu (Arkistoitu – Internet Archive) (japaniksi)
Col du Tourmalet

Col du Tourmalet
| --- | --- |
Tyyppi:  sola, free flight site (d) (käännä suomeksi) 
Sijainti:  Ranska
Vuoristo:  Pyreneet
Korkeus merenpinnasta:  2 115 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Col du Tourmalet on vuorensola Pyreneillä, Hautes-Pyrénées'n departementissa, Ranskassa. Sen huippu sijaitsee 2 115 metrin korkeudella, ja on yksi Pyreneiden korkeimmista kohdista, jonka kautta kulkee tie.
Col du Tourmalet'lle johtaa kolme tietä. Lännestä Luz-Saint-Sauveur'n kautta nousua on 19 kilometriä ja keskijyrkkyys on 7,4 prosenttia. Idän puolella on kaksi tietä: Sainte-Marie-de-Campanin kautta tultaessa nousua on 17,1 kilometriä keskijyrkkyydeltään 7,3 prosenttia ja Campanin kautta tultaessa 23,5 kilometriä keskijyrkkyydeltään 6,4 prosenttia.
Aiheesta muualla

Wikimedia Commonsissa on kuvia tai muita tiedostoja aiheesta .
Col du Tourmalet (Arkistoitu – Internet Archive) Velofilo – Tour de Francen tiimoilta 15.7.2015.
Battenberg (suku)

Battenberg on saksalaisen Hessen-Darmstadtin hallitsijasuvun 1800-luvulla erkaantunut morganaattinen haara. Suvun jäseniä on avioliittojen kautta päätynyt useisiin Euroopan hallitsijaperheisiin. Isossa-Britanniassa suku käyttää nimeä Mountbatten.
Alkuperäinen Battenbergin suku oli keskiajalla Kellerburgin linnassa lähellä Battenbergia vaikuttanut kreivillinen aatelissuku, joka sammui jo vuonna 1314. Kun Hessenin suurherttua Ludvig II:n nuorempi poika prinssi Alexander vuonna 1851 solmi morganaattisen avioliiton kreivitär Julie von Hauken kanssa, puolisoa varten luotiin uusi Battenbergin kreivittären arvo. Vuonna 1858 hänet korotettiin Battenbergin prinsessaksi, ja avioparin lapset saivat samalla myös Battenbergin prinssin tai prinsessan arvon. Heidän vanhin poikansa, Battenbergin prinssi Louis kohosi Ison-Britannian laivaston amiraaliksi ja sai 1917 Milford Havenin markiisin arvon. Samana vuonna suvun Isossa-Britanniassa asuneet jäsenet vaihtoivat kuningas Yrjö V:n pyynnöstä ensimmäisen maailmansodan vuoksi saksalaisen sukunimensä muotoon Mountbatten. Yksi Louisin tyttärenpojista oli Ison-Britannian kuningatar Elisabet II:n puoliso prinssi Philip, joka otti äitinsä sukunimen Mountbatten vuonna 1947 tullessaan avioliiton yhteydessä Ison-Britannian kansalaiseksi. Isänsä puolelta Philip kuului Glücksburgin hallitsijasukuun.
Tunnettuja sukuun kuuluneita

Louis von Battenberg, vuodesta 1917 Mountbatten (1854–1921), Britannian laivaston amiraali
Alice von Battenberg (1885–1969), Kreikan prinssi Andreaan puoliso ja Ison-Britannian prinssipuoliso Philipin äiti
Lady Louise Mountbatten (1889–1965), Ruotsin kuningas Kustaa VI Aadolfin toinen puoliso
George Mounbatten (1892–1938)
Louis Mountbatten (1900–1979), Britannian laivaston amiraali
Aleksanteri I, alkujaan Alexander von Battenberg (1857–1891), Bulgarian ruhtinas 1879–1886
Heinrich von Battenberg (1858–1896), Ison-Britannian prinsessa Beatricen puoliso
Viktoria Eugenie Battenberg (1887–1969), Espanjan kuningas Alfonso XIII:n puoliso
Franz Joseph von Battenberg (1861–1924), nai Montenegron kuningas Nikola I:n tyttären Annan
Aiheesta muualla

Kuvia tai muita tiedostoja aiheesta Battenberg (suku) Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat 
Henkilöt:  Deutsche Biographie  DDB
Ebba Busch

| Ebba Busch |
| --- | --- |

Energia- ja elinkeinoministeri
 Kristerssonin hallitus 18. lokakuuta 2022 –  
Edeltäjä:  Khashayar Farmanbar (Energia ja ilmasto) Karl-Petter Thorwaldsson (Elinkeinot)
Ruotsin varapääministeri
 Kristerssonin hallitus 18. lokakuuta 2022 –  
Edeltäjä:  Morgan Johansson
Kristillisdemokraattien puheenjohtaja
 25. huhtikuuta 2015–  
Edeltäjä:  Göran Hägglund
Ruotsin valtiopäivien jäsen
 4. syyskuuta 2014–  
Henkilötiedot
Syntynyt: 11. helmikuuta 1987 (ikä 37)  Uppsala, Ruotsi
Kansalaisuus:   ruotsalainen  norjalainen
Puoliso:  Niklas Thor (2013–2020)
Lapset:  2
Tiedot
Puolue:  Kristillisdemokraatit
Ebba Busch (s. 11. helmikuuta 1987 Uppsala), synt. Ebba-Elisabeth Busch-Christensen, vuodesta 2013 vuoteen 2020 Ebba Busch Thor, on ruotsalainen poliitikko, ja kristillisdemokraattien puheenjohtaja huhtikuusta 2015 alkaen. Busch toimii Kristerssonin hallituksessa energia- ja elinkeinoministerinä sekä pääministerin sijaisena.
Buschilla on tutkinto rauhan- ja konfliktintutkimuksesta Uppsalan yliopistosta. Hän oli kristillisdemokraattien europarlamentaarikko Lars Wohlinin poliittinen neuvonantaja 2007–2008. Busch oli vuosina 2008–2011 kristillisdemokraattien nuorisojärjestön ensimmäinen varapuheenjohtaja. Hän on myös työskennellyt PR-konsulttina ja julkisivumaalarina.
Varhainen elämä ja koulutus

Buschin isä on norjalainen ja Busch on kertonut pitävänsä itseään siten  sekä norjalaisena että ruotsalaisena. Buschilla on myös molempien maiden kansalaisuus. Busch syntyi Vanhassa Uppsalassa, mutta varttui Gunstassa, Uppsalan ulkopuolella. Busch kävi Uppsalassa Livets Ord-seurakunnan peruskoulun ja opiskeli lukiossa katedraalikoulun IB-ohjelmassa. Ennen poliittista uraansa Busch työskenteli ulkomaalarina ja opiskeli rauhan- ja konfliktintutkimusta Uppsalan yliopistossa.
Kristillisdemokraattien johdossa

Ebba Busch kertoi maaliskuussa 2015 asettuvansa ehdolle kristillisdemokraattien uudeksi puheenjohtajaksi Göran Hägglundin kerrottua eroavansa tehtävästä. Busch valittiin yksimielisesti uudeksi puheenjohtajaksi 25. huhtikuuta 2015.
Lokakuussa 2015 kristillisdemokraatit päätti puolueen nuorisojärjestön ehdotuksesta jättäytyä pois ns. joulukuun sopimuksesta, jolla Ruotsin punavihreä vähemmistöhallitus ja porvarioppositio sopivat helpottavansa hallituksen budjettien läpimenoa. Sopimuksen tavoitteena oli estää uusintavaalit, kun hallituksen ensimmäinen budjetti oli kaatunut. Puheenjohtaja Ebba Busch olisi halunnut puolueen pysyvän mukana sopimuksessa, mutta hän myös korosti halunneensa antaa kristillisdemokraattien jäsenistölle mahdollisuuden sanoa mielipiteensä asiasta. Buschin mukaan kristillisdemokraatit pysyy päätöksestä huolimatta mukana porvaripuolueiden muodostamassa Alliansen-liittoumassa. Busch osallistui vuonna 2016 Pride-kulkueeseen, tullen ensimmäiseksi Pride-kulkueeseen osallistuneeksi kristillisdemokraattien puheenjohtajaksi.
Kristillisdemokraattien johdossa > Vuoden 2018 vaalivoitto

Vuoden 2018 parlamenttivaaleissa KD otti selvän vaalivoiton ja nosti kannatustaan 4,6 prosentista 6,4 prosenttiin. KD:n nousun perusteena on ollut puolueen ydinteemat perhepolitiikan parissa. Vuoden 2019 eurovaaleissa KD saavutti kaikkien aikojen parhaan tuloksensa 8,62 prosenttia ja nosti kannatustaan 2,69 prosenttiyksiköllä. Vuoden 2022 vaaleissa KD on nostanut esiin terveydenhuollon, työntekijöiden ja maaseudun asioita. Puolue on korostanut itseään vaihtoehtona valtablokille. Buschin kaudella puolueen on kuvattu siirtyneen sosiaalisista teemoista selvemmin oikealle. Puolueen puheenjohtaja Busch on myös profiloitunut erityisesti asiakysymyksissä ja vähentänyt roolia eettisissä kysymyksissä.
Analyysien mukaan Buschin johtaman KD:n kannatuksen nousu on seurausta strategisesta kannattajakunnan laajentamisesta ja uusien äänestäjien houkuttelemisesta sekä suunnasta porvarillisempaan suuntaan.
Kristillisdemokraattien johdossa > Ministeriksi 2022 vaalien jälkeen

Buschin johtamat kristillisdemokraatit osallistuivat vuoden 2022 valtiopäivävaaleissa oikeistoblokkiin, joka sai valtiopäiville kolmen paikan enemmistön. Kristillisdemokraatit saivat vaaleissa 18 paikkaa ja 5,3 prosentin kannatuksen. Vaalien jälkeen oikeistoblokki muodosti Kristerssonin hallituksen.Busch toimii Kristerssonin hallituksessa energia- ja elinkeinoministerinä sekä pääministerin sijaisena.
Yksityiselämä

Ebba Busch oli naimisissa IK Siriuksessa pelaavan jalkapalloilija Niklas Thorin kanssa vuodesta 2013 vuoteen 2020. Heidän ensimmäinen lapsensa syntyi 10. toukokuuta 2015. Ebba ei koskaan virallisesti ottanut miehensä sukunimeä, mutta hänet tunnettiin julkisuudessa nimellä Ebba Busch Thor. Eron jälkeen häntä on kutsuttu nimellä Ebba Busch.
Aiheesta muualla

Kuvia tai muita tiedostoja aiheesta Ebba Busch Wikimedia Commonsissa
Ebba Busch Twitterissä
| Auktoriteettitunnisteet  |
| --- | --- |
Kansainväliset:  VIAF 
Muut:  Hufvudstadsbladet
Edin Terzić

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. lokakuuta 1982 (ikä 42)
Syntymäpaikka: Menden, Nordrhein-Westfalen, Saksan liittotasavalta
Pelipaikka: hyökkääjä
Pituus: 184 cm
Seura
Seura: Borussia Dortmund
Tehtävä: päävalmentaja
Seurat
| Vuodet | Seura | O | (M) |
| 2003–2004 | Iserlohn 46/49 |  |  |
| 2004–2006 | Westfalia Herne |  |  |
| 2006–2007 | Wattenscheid 09 |  |  |
| 2008–2009 | Cloppenburg |  |  |
Valmennusura
2010–2011: Borussia Dortmund U19 (apuv.)
2011: Borussia Dortmund II (apuv.)
2011–2013: Borussia Dortmund U16/U17 (apuv.)
2013–2015: Beşiktaş (apuv.)
2015–2017: West Ham United (apuv.)
2018–2020: Borussia Dortmund (apuv.)
2020–2021: Borussia Dortmund
2022–2024: Borussia Dortmund

Edin Terzić (s. 30. lokakuuta 1982) on saksalais-kroatialainen jalkapallovalmentaja ja entinen hyökkääjä. Hän toimi Borussia Dortmundin päävalmentajana kesästä 2022 kesään 2024.
Ura

Terzić syntyi Mendenissä Saksassa Jugoslaviasta maahan muuttaneeseen siirtolaisperheeseen. Hänellä on sekä Saksan että Kroatian kansalaisuus. Terzićin pelaajaura jäi vaatimattomaksi ja hän pelasi Saksan alempien sarjatasojen joukkueissa.
Pelaajauransa jälkeen Terzić siirtyi Borussia Dortmundin organisaatioon pelaajatarkkailijaksi vuonna 2010. Hän toimi myös Hannes Wolfin apuvalmentajana Dortmundin reservi- ja juniorijoukkueissa. Terzić siirtyi kolmen vuoden jälkeen valmennustehtäviin, kun hänestä tuli Slaven Bilićin apuvalmentaja ensin Beşiktaşiin ja sitten West Ham Unitediin. Hän suoritti Englannissa myös UEFA:n valmentajatutkinnon vuonna 2018.
Terzić palasi Dortmundiin kesällä 2018, kun hänestä tuli Lucien Favren apuvalmentaja seuran edustusjoukkueeseen. Joulukuussa 2020 hän nousi Favren potkujen jälkeen Dortmundin päävalmentajaksi kauden loppuun ulottuvalla sopimuksella. Helmikuussa Dortmund vahvisti, että Marco Rose korvaa Terzićin päävalmentajana kauden jälkeen. Tämä ei menestykseen Terzićin alaisuudessa vaikuttanut, vaan hän johdatti joukkueen kauden päätteeksi Saksan cupin mestariksi.
Päävalmentajapestinsä jälkeen Terzić jatkoi Dortmundin organisaatiossa teknisenä johtajana kaudella 2021/22. Rosen saatua kauden jälkeen potkut, Dortmund palkkasi Terzćin päävalmentajaksi vuoteen 2025 ulottuvalla sopimuksella. Terzić ja Dortmund lopettivat yhteistyön Terzićin pyynnöstä kesällä 2024.
Meriitit

Saksan cup: 2021
Vacon

| Vacon Oyj |
| --- | --- |
Tunnuslause:  Driven by Drives
Osake:  OMXH: VAC1V
Perustettu:  1993
Toimitusjohtaja:  Vesa Laisi
Kotipaikka:  Vaasa, Suomi
Toimiala:  automaatiotekniikka, sähkövoimatekniikka
Tuotteet:  Vacon NXL, NXS, NXP, NXC
Liikevaihto:  241,5M € (2016)
Liikevoitto:  29,7M € (2016)
Henkilöstö:  752 (2016)
Kotisivu:  www.vacon.fi
Infobox OKVirheellinen NIMI-arvo: 
Vacon (aikaisemmin myös Vaasa Control) on vuonna 1993 perustettu yritys, joka kehittää, valmistaa ja markkinoi taajuusmuuttajia eli sähkömoottorin toimintaa ohjaavia tehoelektroniikkalaitteita. Joulukuun 2014 alussa Vacon siirtyi osaksi Danfoss-konsernia.
Historia

Vacon Oyj listautui Helsingin pörssiin 14.12.2000 yhtiötunnuksella VAC1V.
Vuonna 2014 tanskalainen Danfoss teki ostotarjouksen 34 eurolla osakkeelta. Yrityksen arvoksi muodostui lähes 1,04 miljardia euroa. Vacon siirtyi osaksi Danfossia.
Vacon on poistumassa pörssistä. Keväällä 2015 Danfoss omisti yhtiöstä lähes 99 % ja on käynnistänyt lunastusmenettelyn lopuista osakkeista.
Liiketoiminta

Taajuusmuuttajia käytetään muun muassa uusiutuvan energian tuotannossa, erilaisissa puhallin- ja pumppusovelluksissa, nostureissa, hisseissä ja paperikoneissa. Vaconin valikoimasta löytyy taajuusmuuttajia tehoalueelle 0,25 kW – 5 MW.
Vaconin tuotekehitys- ja tuotantoyksiköt ovat Suomessa, Yhdysvalloissa, Kiinassa ja Italiassa. Myyntitoimistoja on 30 maassa. Konsernin pääkonttori sijaitsee Vaasassa.
Mehtimäen jäähalli

| Mehtimäen jäähalli |
| --- | --- |

Rakennuksen tiedot
Sijainti:  Kisapolku 4, 80110 Joensuu
Koordinaatit:  62°36′00″N, 29°44′28″E
Avattu:  1982
Remontoitu:  2018–2019, 2023-2024
Laajennettu:  2002, 2019, 2024
Omistaja:  Joensuun kaupunki
Kenttä:  28 x 60 m
Kustannukset:  n. 19 milj. markkaa (1982)
Arkkitehti:  1982 Georgios Fasoulas, Arkkitehtitoimisto Erkki Helasvuo 2024 Arcadia Oy
Käyttäjät
 Joensuun Kiekko-Pojat (1982–)  Juniori-Jokipojat  Joensuun Kataja 
Katsojakapasiteetti
 4000 
Lisää rakennusartikkeleitaArkkitehtuurin teemasivulla
Mehtimäen jäähalli (Joensuun jäähalli), markkinointinimeltään PKS Areena, on Joensuun keskustan tuntumassa Mehtimäellä sijaitseva vuonna 1982 valmistunut ja vuosina 2023-24 täysin uudistettu jäähalli. Alkuperäinen Mehtimäen jäähalli (kutsutaan myös kilpajäähalliksi) ja sen yhteyteen myöhemmin valmistuneet kaksi harjoitusjäähallia (2002 ja 2019) muodostavat yhdessä kiinteän jääurheilukeskuksen.
Mehtimäen jäähalli on jääkiekon Mestiksessä pelaavan Joensuun Kiekko-Poikien, juniorijääkiekkoseura Juniori Jokipoikien ja Joensuun Katajan taitoluistelijoiden sekä muodostelmaluistelijoiden kotihalli. Mehtimäen jäähallissa on katsomot kaikilla neljällä sivulla, ja sen yleisökapasiteetti on noin 4 000 katsojaa, joista istumapaikkoja on 2500.
Jääurheilun ohella jäähallissa on historiansa aikana pelattu myös muun muassa Joensuun Katajan korisliigaotteluita, Josban salibandyliigan otteluita, tennisturnauksia ja oteltu nyrkkeilyotteluita. Jäähalli on ollut myös konserttien, kokousten ja messujen pitopaikka.
Vuosina 2015–2017 jäähallin markkinointinimenä oli LVI-Myller Areena. Vuodesta 2017 lähtien markkinointinimenä on ollut PKS Areena Pohjois-Karjalan Sähkön toimiessa jäähallin nimisponsorina.